b'\n_START_ARTICLE_\nElektriturg\n_START_PARAGRAPH_\nElektriturg on elektri tootjate ja tarbijate vahelisi \xc3\xa4risuhteid h\xc3\xb5lmav turg, millega tagatakse elektri tootmise ja elektri tarbimise \xc3\xbcldine tasakaal._NEWLINE_Elektri hind elektrituru erinevates osades v\xc3\xb5ib olla mitmesuguste tehniliste ja majanduslike piirangute t\xc3\xb5ttu erinev. Erineva hinnaga turupiirkondi nimetatakse hinnapiirkondadeks. Suuremahuline elektrienergia m\xc3\xbc\xc3\xbck toimub elektrib\xc3\xb6rsi vahendusel.\n_START_SECTION_\nEesti elektriturg\n_START_PARAGRAPH_\nEestis tegutseb elektriturul erinevad elektriettev\xc3\xb5tjad. Avatud elektriturule \xc3\xbcleminekuks tuleb neil valmis olla info vahetamiseks teiste turuosalistega. Selleks tuleb selgitada v\xc3\xa4lja, kus teistele turuosalistele vajalik informatsioon tekkib ning kes ja kuidas ja mis kujul seda hakkab v\xc3\xa4ljastama.  Alates septembrist 2012 on info vahetuseks turuosaliste vahel ja s\xc3\xa4ilitamiseks avatud elektrituru andmeladu._NEWLINE_2007. aasta alguses l\xc3\xbclitati t\xc3\xb6\xc3\xb6sse Eesti ja Soome energias\xc3\xbcsteeme \xc3\xbchendav merekaabel Estlink, mis oli esimene \xc3\xbchendus Baltimaade ning P\xc3\xb5hjamaade energias\xc3\xbcsteemide vahel. 16. november 2007 kirjutati Tallinnas alla leping P\xc3\xb5hjamaade ning Baltimaade \xc3\xbchtse energiaturu loomise alustamiseks. Kokkuleppe osapoolted on P\xc3\xb5hjamaade energiab\xc3\xb6rs Nord Pool Spot, Eesti-Soome merekaabli osanik Finestlink, L\xc3\xa4ti energiafirma Latvenergo ja Eesti Energia t\xc3\xbctarettev\xc3\xb5te P\xc3\xb5hiv\xc3\xb5rk O\xc3\x9c (uue nimega Elering). Projekti eesm\xc3\xa4rk on \xc3\xbchendada Baltimaade energiaturg P\xc3\xb5hjamaade Nord Pooli nime kandva energiakaubanduse piirkonnaga.'